Adam Mickiewicz universiteti (Poznań)
Adam Mickiewicz universiteti (polyakcha: Uniwersytet im. Adama Mickiewicza w Poznaniu; Lotin: Universitas Studiorum Mickiewicziana Posnaniensis) Polshaning Poznan shahrida joylashgan tadqiqot universiteti hisoblanadi. Universitet tashkil etilish tarixi 1611-yil qirol Sigismund III Vasa tomonidan berilgan Qirollik Xartiyasiga binoan, Iesuit kollejini Poznandagi birinchi universitetga aylantirish bilan bogʻliq. Universitetning tantanali ochilish marosimi 1919-yil 7-mayda, yaʼni Polsha qiroli tomonidan rasman tashkil etilganidan 308 yil oʻtib, uning oʻtmishdoshi hisoblangan Lubrański akademiyasi tashkil etilganining 400 yilligi munosabati bilan boʻlib oʻtadi. Uning asl nomi Piast universiteti (polyakcha: Wszechnica Piastowska) boʻlib, keyinchalik 1920-yilda Poznan universiteti (polyakcha: Uniwersytet Poznański) deb qayta nomlandi. 1955-yilda Poznan universitet nomi XIX asr polshalik romantik shoiri Adam Mickiewicz nomiga oʻzgartirildi.